open-index/open-wikipedia-markdown huggingface dataset:
Visaginas

**Visaginas** je mesto v Litve, ležiace vo východnej časti Utenského kraja, blízko hraníc s Lotyšskom a Bieloruskom.

## Dejiny
Mesto vzniklo v dôsledku indistrializačnej politiky ZSSR v priebehu 70. rokov 20. storočia pre zamestnancov atómovej elektrárne Ignalina.

Obyvateľstvo tvoria z prisťahovalci, preto sa vyznačuje pestrou národnostnou a náboženskou skladbou. Podľa štatistiky z roku 1996 vyše 55 % tvoria Rusi, asi 16 % Litovci, 10 % Bielorusi, 9 % Poliaci, takmer 6 % Ukrajinci a takmer 1 % Tatári). Práve vďaka elektrárni, ktorá pokrýva 80 % spotreby elektriny Litvy, je mesto všeobecne známym pojmom, hoci tu dnes žije iba čosi vyše 30 000 obyvateľov.

Otázka osudu elektrárne bola aj témou prístupových rokovaní Litvy do EÚ, pričom sa litovská vláda zaviazala elektráreň uzatvoriť, za čo má až do roku 2013 dostávať finančné kompenzácie. V súvislosti s očakávaným zrušením pracovných miest sa rozvíjajú projekty podpory turizmu v oblasti.

## Iné projekty

Kategória:Mestá v Litve
Kaká

**Kaká** (* 22. apríl 1982, Brazília, Brazília), pravým menom **Ricardo Izecson dos Santos Leite**, je bývalý brazílsky futbalista a držiteľ ocenenia Zlatá lopta. Jeho prezývku mu dal jeho mladší brat Rodrigo (tiež hrá za Lecce pod prezývkou Digão), keď boli ešte deti a v Brazílii sa "Kaka" používa ako skratka pre Ricarda. Pochádza z priemerne bohatej rodiny, jeho otec je inžinier, mama profesorka matematiky. Býval v blízkosti štadióna São Paulo FC, kde neskôr trénoval.

## Kariéra

12. februára 2007 dostal talianske občianstvo. Robí reklamy pre Adidas, Armaniho, Gillette, banku v Brazílii a niekoľko menších firiem. Taktiež pracuje pre OSN proti hladu vo svete (World Food Programme) a bol ako najmladší vymenovaný za pracovníka OSN.

23. decembra 2005 sa oženil s Brazílčankou Caroline Celicó. Spolu žijú v Miláne, Carol má vlastnú "párty firmu", ktorá sa volá *Party Design* a robila aj vianočnú oslavu AC Milána 2007. Spolu majú syna Lucu, ktorý sa narodil v júni 2008.

Kaká nosil v AC Miláno číslo 22 a v reprezentácii 8. Aj napriek svojmu mladému veku má už na konte niekoľko úspechov, medzi najvýznamnejšie patrí titul majstra sveta z roku 2002, víťazstvo v Lige majstrov v sezóne 2006/2007 a zisk Zlatej lopty v roku 2007. Je pokladaný za jedného z najlepších futbalistov sveta.

V zápase talianskej ligy v decembri 2008 nenastúpil proti Juventusu Turín. Klub poskytol informáciu, že nehral pre zranenie stehna. Podľa talianskej tlače má chronické problémy so slabinami. V takomto prípade bude potrebovať chirurgický zákrok.

9. júna 2009 podpísal šesťročnú zmluvu so španielskym veľkoklubom Real Madrid. Prestupová čiastka bola 65 miliónov eur.

## Ocenenia
**São Paulo**
* Supercampeonato Paulista: 2002
* Torneio Rio – São Paulo: 2001

**AC Milano**

* Serie A: 2003/04
* Supercoppa Italiana: 2004
* Liga Majstrov UEFA: 2006/07
* Superpohár UEFA: 2007
* Majstrovstvá klubov FIFA: 2007

**Real Madrid**

* La Liga: 2011/12
* Copa del Rey: 2010/11

**Brazília**

* Majstrovstvá sveta: 2002
* Pohár konfederácií FIFA: 2005, 2009

**Individuálne**

* Zlatá lopta: 2007
* FIFA Hráč roka: 2007
* FIFPro Hráč roka: 2007
* Svetová jedenástka FIFA FIFPro: 2006, 2007, 2008
* UEFA Tím roka: 2006, 2007, 2009
* UEFA.com Tím roka: 2006, 2007, 2009
* UEFA Club Útočník roka: 2006–07
* UEFA Club Hráč roka: 2006–07
* UEFA Club Záložník roka: 2004–05
* Pallone d'Argento: 2006–07
* World Soccer Hráč roka: 2007
* Serie A Zahraničný hráč roka: 2004, 2006, 2007
* Serie A Futbalista roka: 2004, 2007
* Bola de Ouro: 2002
* Bola de Prata: 2002
* CONCACAF Gold Cup Najlepšia jedenástka: 2003
* IAAF Športovec roka Latinskej Ameriky: 2007
* Time 100: 2008, 2009
* Maracanã Sieň slávy: 2008
* Samba Gold: 2008
* MARCA Legend Award: 2009
* Pohár konfederácií FIFA: Najlepšia jedenástka: 2009
* Sieň slávy AC Milána: 2010
* MLS All-Star: 2015, 2016, 2017

## Referencie

## Iné projekty
 

Kategória:Brazílski futbalisti
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2006
Kategória:Hráči AC Miláno
Kategória:Hráči Majstrovstiev sveta vo futbale 2010
Radviliškis

**Radviliškis** je mesto v Litve.

Z tohto mesta smerujú vlaky do Ruska (smerom na Panevėžys) alebo do Bieloruska (smerom na Vilnius). Nachádza sa severne od mesta Kaunas.

## Partnerské mestá
*  Bauska, Lotyšsko
*  Dalijat al-Karmel, Izrael
*  Gniezno, Poľsko
*  Grodzisk Mazowiecki, Poľsko
*  Horki, Bielorusko
*  Lillehammer, Nórsko
*  Ňasviž, Bielorusko
*  Skara, Švédsko
*  Speyer, Nemecko
*  Stathelle, Nórsko
*  Tapolca, Maďarsko
*  Týniště nad Orlicí, Česko
*  Valga, Estónsko
*  Valka, Lotyšsko

## Referencie


## Iné projekty

## Externé odkazy
* 

Kategória:Mestá v Litve
Rumšiškės

náhľad|Rumšiškės

**Rumšiškės** je mesto v Litve. Nachádza sa tu múzeum tradičnej architektúry Litvy. Mesto je tiež súčasťou Kaunasského zátokového parku (litovsky: *Kauno marių regioninis parkas*).

## Iné projekty

## Externé odkazy
* Oficiálna stránka Kaunasského zátokového parku 

Kategória:Mestá v Litve
Ecliptica

***Ecliptica*** je prvý štúdiový "full-length" album skupiny Sonata Arctica. Bol vydaný Spinefarm Records v roku 1999.

## Zoznam piesní
# „Blank File“ – 4:05
# „My Land“ – 4:36
# „8th Commandment“ – 3:41
# „Replica“ – 4:55
# „Kingdom for a Heart“ – 3:51
# „FullMoon“ – 5:06
# „Letter to Dana“ – 6:00
# „UnOpened“ – 3:42
# „Picturing The Past“ – 3:36
# „Destruction Preventer“ – 7:40
# „Mary-Lou“ – 4:30 (bonus na Japonskom & Kórejskom, juhoamerickom a iných vydaniach)

## Zostava
* Tony Kakko – vokály, klávesy
* Jani Liimatainen – gitara
* Janne Kivilahti – basgitara
* Tommy Portimo – bicie
* Raisa Aine – flauta na „Letter to Dana“

## Externé odkazy
* Informácie o albume na oficiálnej stránke Sonaty Arcticy

Kategória:Albumy Sonata Arctica
Kategória:Hudobné albumy z 1999
Kimčchi

náhľad|Kimčchi

**Kimčchi** (po kórejsky 김치) je tradičné kórejské národné jedlo pripravené z fermentovanej (kvasenej) sezónnej zeleniny a ďalších prísad. Kimčhi je populárne aj v Japonsku.

## História
Pôvod jedla siaha do dávnych čias. Prvé písomné zmienky o kimčhi môžeme nájsť v čínskej poézii Ši-kjung, ktorej vek sa odhaduje na 2 600 až 3 000 rokov. V tom čase sa kimčhi nazývalo „dži“. Prvé podoby dnešného kimčhi obsahovali výlučne len čerstvú zeleninu a soľ. Až v 12. storočí sa začali pridávať ďalšie prísady, ktoré výrazne zmenili doposiaľ tradičnú chuť a farbu jedla.

V súčasnosti sú červené čili papričky základom kimčhi. Zaujímavým faktom je, že Kórea nepoznala tento druh zeleniny do začiatku 17. storočia.

## Suroviny
Hlavnými súčasťami pri príprave kimčhi sú čínska kapusta, japonské biele reďkovky, uhorky, korenie a soľ. Korenie predstavuje spravidla mleté červené čili papričky, zelenú cibuľu, cesnak, ďumbier a rybaciu omáčku. Takto vytvorená zmes sa týždne až mesiace nakladá a necháva kvasiť.

## Rôzne druhy
thumb|Tongčhimi
Kimčhi sa delí na dva základné druhy podľa ročného obdobia. Zimné kimčhi, nazývané kimdžang kimčhi, ktoré sa pripravuje koncom leta vo veľkom množstve na zimu ako zdroj zeleniny pre obdobie vegetačného pokoja. K tomuto druhu patria kimčhi z čínskej kapusty, zabalené kimčhi a kimčhi s reďkovkami. Najznámejším druhom kimčhi, ktorý sa pripravuje v zimnom období, je Tongčhimi (동치미).
 
Druhým typom je tzv. sezónne kimčhi alebo bežné kimčhi. Príprava týchto kimčhi je jednoduchšia, pretože sa nevyžaduje tak dlhá doba procesu fermentácie ako pri zimnom kimčhi. Doba prípravy zvyčajne trvá len niekoľko dní. Tieto kimčhi sa pripravujú podľa toho, aká zelenina je v danom ročnom období dostupná. Zo sezónnych kimčhi sú najznámejšie jarné zelené, letné reďkovkové, jesenné kimčhi z čínskej kapusty a kimčhi s plnenými uhorkami.

V jednotlivých kórejských provinciách a mestách sa stretneme s odlišnými druhmi kimčhi. V súčasnosti eviduje Múzeum kimčhi (김치박물관), ktoré sa nachádza v Soule, až 187 rôznych druhov a variácií kimčhi.

## Účinky
Kimčhi nie je len forma konzervácie čerstvej zeleniny. Je to plnohodnotná súčasť kórejského jedálneho lístka, a to vďaka enzýmom a organizmu prospešným baktériám, ktoré sa množia pri procese fermentácie. Kimčhi je tiež zdroj vitamínov a minerálov, prostriedok na udržanie zdravého tráviaceho systému. Stimuluje chuť k jedlu a celkovú vitalitu organizmu.

## Iné projekty

Kategória:Zeleninové jedlá
Kategória:Kórejské jedlá
Kategória:Fermentované jedlá
Little Italy (Manhattan)

náhľad|Little Italy

**Little Italy** je časť Manhattanu v New Yorku, obývaná prevažne Talianmi, ktorých tam žije okolo sto tisíc. Je ohraničená ulicou Canal Street na juhu, na severe East Houston Street, na východe Bowery a na západe Broadway. Je to typická talianska štvrť, kde si môžete dať typické talianske jedlá ako špagety alebo cestoviny. Nenachádzajú sa tu žiadne významnejšie budovy.

Kategória:Manhattan
Kaunaská priehrada

náhľad|Mapa Kaunaskej priehrady
náhľad|''Kaunas Yacht Club'' na Kaunaskej priehrade
**Kaunaská priehrada** (litovsky: *Kauno marios*) je priehrada na rieke Nemunas v Litve medzi mestami Kaunas a Rumšiškės.

Jazero bolo vybudované v roku 1959 a jeho rozloha je 63,5 km², čo je asi 0,1 % vodnej plochy územia Litvy. Na jazere vybudovali vodnú elektráreň. Hneď vedľa nej (na polostrove) sa nachádza najstarší litovský kláštor zo 17. storočia – Pažaislio vinuolinas – ktorý je ukážkou talianskej barokovej architektúry vo východnej Európe. Je súčasťou Kaunaského zátokového parku (litovsky: *Kauno marių regioninis parkas*), ktorý tu obyvatelia zriadili v roku 1992.

## Iné projekty

## Externé odkazy
* Kauno marios regional park  (en)

Kategória:Vodné diela v Litve
Kategória:Vodné elektrárne v Litve
Two Bridges

náhľad|Manhattan Bridge a Brooklyn Bridge
**Two Bridges** je časť Manhattanu, ktorá sa nachádza medzi mostami, respektíve privádzačmi na mosty Manhattan Bridge a Brooklyn Bridge.

Kategória:Manhattan
Sievert

**Sievert** môže byť:
* fyzikálna jednotka pre vyjadrenie relatívnej biologickej účinnosti žiarenia pre človeka Sievert (jednotka)
* Rolf Maximilian Sievert, švédsky fyzik
Silence (album)

***Silence*** je druhý štúdiový album plnej dĺžky skupiny Sonata Arctica. Bol vydaný Spinefarm Records v roku 2001. Je to jediný štúdiový album, kde hrá Mikko Harkin predtým ako opustil kapelu z osobných dôvodov (pred nahratím *[[Winterheart’s Guild]]*).

## Zoznam piesní
# „...of Silence“ – 1:17
# „Weballergy“ – 3:51
# „False News Travel Fast“ – 5:18
# „The End of This Chapter“ – 7:01
# „Black Sheep“ – 3:42
# „Land of the Free“ – 4:24
# „Last Drop Falls“ – 5:13
# „San Sebastian (Revisited)“ – 4:37
# „Sing In Silence“ – 3:51
# „Revontulet (instrumental)“ – 1:32
# „Tallulah“ – 5:20
# „Wolf & Raven“ – 4:15
# „Respect the Wilderness“ – 3:51 (japonský & kórejský Bonus)
# „The Power of One“ – 10:30

## Zostava
* Tony Kakko – vokály
* Jani Liimatainen – gitara
* Mikko Härkin – klávesy
* Marko Paasikoski – basgitara
* Tommy Portimo – bicie
* Timo Kotipelto - Posledný verš na „False News Travels Fast“
* Nik Van-Eckmann – mužské rozprávanie na „...of Silence“, „The End of This Chapter“, „Last Drop Falls“ a „The Power of One“
* Renay Gonzalez – ženský hlas na „The End of This Chapter“

## Externé odkazy

* Informácie o albume
* Texty piesní

Kategória:Albumy Sonata Arctica
Kategória:Hudobné albumy z 2001
Štátna pokladničná poukážka

**Štátna pokladničná poukážka** je krátkodobý cenný papier vydávaný vládou, maximálna doba splatnosti je jeden rok. Pokladničné poukážky patria medzi najlikvidnejšie cenné papiere na sekundárnom trhu.

Prvýkrát sa pokladničné poukážky ako spôsob pokrytia krátkodobého deficitu štátneho rozpočtu objavili v USA v roku 1929.

## Popis

Pokladničné poukážky patria medzi bezkupónové (diskontované) dlhopisy. Emitent teda nespláca úroky, ale na primárnom trhu predáva emisiu za nižšiu cenu, než je nominálna hodnota, vyplácaná majiteľovi v deň splatnosti. Na rozdiel od iných cenných papierov nie sú registrované v Stredisku cenných papierov, ale v centrálnom registri NBS.

Na Slovensku ich emituje Ministerstvo financií prostredníctvom Národnej banky Slovenska a ich obvyklá menovitá hodnota je 1 000 000 Sk. Primárny predaj prebieha prostredníctvom aukcie.

**Výpočet výnosu pokladničnej poukážky:**

 výnos = 360 * [(nominálna cena - nákupná cena)/(nákupná cena * počet dní do splatnosti)]

Kategória:Cenné papiere
Eileen Collinsová

**Eileen Marie Collinsová** (* 19. november 1956, Elmira, New York, USA) je bývalá americká astronautka a podplukovníčka Vzdušných síl Spojených štátov vo výslužbe. 

Ako bývalý vojenský inštruktor a testovací pilot bola Eileen Collinsová prvou ženou – pilotkou a veliteľkou raketoplánu. 1. mája 2006 odišla do dôchodku aby sa venovala súkromným záujmom, vrátane funkcie členky rady spoločnosti United Services Automobile Association (USAA).
  
## Iné projekty

Kategória:Narodenia v 1956
Kategória:Žijúci ľudia
Kategória:Kozmonauti USA
Kategória:Kozmonautky
Kategória:Osobnosti zo štátu New York
Kategória:Príslušníci United States Air Force
Little Germany

thumb|Nemecká skupina v New Yorku v roku 1876

**Little Germany** je časť Manhattanu, v ktorej žijú prevažne Nemci, Rakúšania a Švajčiari.

## Iné projekty

Kategória:Manhattan
Animágus

**Animágus** je pojem z knižnej série Harry Potter spisovateľky J. K. Rowlingovovej. Je to čarodejník, ktorý sa v ľubovoľnej chvíli vie premeniť na isté zviera. Animágus sa premieňa iba to podoby jedného zvieraťa.

Animágom sa nemôže stať hocikto, len veľmi skúsený čarodejník, lebo transfigurácia musí byť prevedená bezchybne. Preto má Ministerstvo mágie zoznam animágov a takto ich môže regulovať, má spísané ich charakteristické vlastnosti. Na animága sa môže človek premeniť pomocou transfiguračného kúzla *Transfero portale*.

Čarodejnica alebo čarodejník, ktorí sa premenia na netopiera, môžu lietať, ale pretože majú netopierí mozog, určite zabudnú, kam chceli ísť v tej chvíli, ako vzlietnu. Preto je vždy riziko, keď sa čarodejník premieňa na nejaké zviera. 

Spisovateľka J. K. Rowlingová by sa chcela premieňať na vydru, lebo animágus sa premieňa na svoje obľúbené zvieratko. 

## Zoznam registrovaných animágov
*McGonagalová, Minerva - pruhovaná mačka so vzorom okuliarov na srsti okolo očí
*Aesalon, Falco - sokol, prvý evidovaný animágus

## Zoznam neregistrovaných animágov
*Black, Sirius "Tichošľap" - čierny pes
*Pettigrew, Peter "Červochvost" - potkan bez pazúra na pravej labke, v Rodine Weasleyovcov prezývaný Prašivec
*Potter, James "Paroháč" - jeleň
*Skeeterová, Rita - tlstý chrobák, okolo tykadiel má kostnatého rámu okuliarov, ktoré nosí

Kategória:Harry Potter
Bobby Charlton

Sir **Robert Charlton** **[[Rad britského impéria|CBE]]** nazývaný aj ako **Bobby Charlton** (* 11. október 1937, Ashington, Spojené kráľovstvo† 21. október 2023) bol anglický futbalista.

Väčšinu svojej športovej kariéry pôsobil v klube Manchester United a až na jej sklonku prestúpil do Preston North End a neskôr do Waterford United. V roku 1966 získal cenu Európsky futbalista roka, keď sa v tom istom roku zúčastnil na historicky prvej výhre Anglicka na Majstrovstvách sveta.

V roku 1994 mu pridelili titul Rad britského impéria.

Po skončení kariéry sa pokúšal bez väčšieho úspechu pokračovať ako tréner. Nakoniec sa vrátil do Manchestru United, kde pre miestnu futbalovú školu objavil veľa talentov, napríklad Davida Beckhama.

## Referencie

## Iné projekty

## Externé odkazy
* Bobby Charlton - International Hall of Fame 

Kategória:Anglickí futbalisti
Kategória:Hráči Majstrovstiev sveta vo futbale 1958
Kategória:Hráči Majstrovstiev sveta vo futbale 1962
Kategória:Hráči Majstrovstiev sveta vo futbale 1966
Kategória:Hráči Majstrovstiev Európy vo futbale 1968
Kategória:Hráči Majstrovstiev sveta vo futbale 1970
Kategória:Anglickí národní futbalisti
Kategória:Anglickí futbaloví tréneri
Kategória:Majstri sveta vo futbale
Kategória:Hráči Manchester United FC
Kategória:Futbaloví stredopoliari
Kategória:Futbaloví útočníci
Kategória:Laureáti Radu vychádzajúceho slnka
Kategória:Držitelia Zlatej lopty
Kategória:Držitelia Radu britského impéria
Kategória:Commanders of the Order of the British Empire
Jonathan Cheechoo

**Jonathan Cheechoo** (* 15. júl 1980, Moose Factory, Kanada) je bývalý kanadský hokejista. Bol draftovaný v roku 1998 klubom San José Sharks. V drese Sharks sa v sezóne 2005/06 stal najlepším strelcom NHL, získal cenu Maurice „Rocket“ Richard Trophy. 

Pred začiatkom sezóny 2013/14 sa upísal nováčikovi KHL, chorvátskemu tímu Medveščak Záhreb. Pred sezónou 2016/17 podpísal zmluvu s HC Slovan Bratislava, tu odohral jednu sezónu, následne ukončil svoju aktívnu hráčsku kariéru.

## Referencie


## Iné projekty

## Externé odkazy
* 
* jonathancheechoo14.com 

Kategória:Kanadskí hokejoví útočníci
Kategória:Hráči Peoria Rivermen (AHL)
Kategória:Hráči San José Sharks
Kategória:Hráči Ottawa Senators
Kategória:Hráči KHL Medveščak
Kategória:Hráči HV71 Jönköping
Kategória:Hráči HC Slovan Bratislava
Kategória:Kanadské osobnosti indiánskeho pôvodu
Kategória:Osobnosti z Ontária
Trakai (národný park)

right|thumb|Most

**Národný park Trakai** je litovský národno-historický kultúrny park, ktorý sa nachádza v oblasti mesta Trakai. Rozloha parku je . Jeho súčasťou sú dve prírodné rezervácie, archeologické nálezisko, desať kultúrnych a prírodných pamätníkov a 50 starých pôvodných domov.

## Iné projekty

Kategória:Národné parky v Litve
Šiauliai

**Šiauliai** (v rokoch 1236 - 1795 *Saupe*, v rokoch 1796 - 1917 *Šavli*) je mesto, ktoré sa nachádza v severnej časti Litvy. Počas druhej svetovej vojney bolo úplne zničené, preto sa tu nezachovali žiadne historické pamiatky.

Asi 11 km severne od mesta je Hora krížov.

V meste je veľa múzeí:
* Múzeum mačiek
* Múzeum rádia a televízie
* Muzeum Šiauliaiskej univerzity
* Múzeum železničných dráh
* Vodárenské múzeum

## Osobnosti mesta
* Rolandas Pavilionis (* 1944 –  † 2006), filozof a politik

## Partnerské mestá
*  Baranoviči, Bielorusko
*  Čenstochová, Poľsko
*  Etten-Leur, Holandsko
*  Fredericia, Dánsko
*  Chmeľnyckyj, Ukrajina
*  Jelgava, Lotyšsko
*  Kaliningrad, Rusko
*  Kristianstad, Švédsko
*  Kutná Hora, Česko
*  Omaha, Nebraska, USA
*  Pärnu, Estónsko
* Pécs, Maďarsko
*  Plauen, Nemecko

## Iné projekty
 

Kategória:Mestá v Litve
Korjú

**Korjú** je všeobecné označenie japonských škôl bojového umenia z čias pred obdobím Meidži.

Korjú môžeme voľne preložiť ako stará/é škola/y. Všeobecne sa medzi ne radia všetky japonské školy bojových umení, ktorých korene siahajú do doby pred reformou Meidži, teda pred rok 1868. Korjú sú základom dnešných moderných japonských bojových umení ako je aikido, iaido, džódó či moderné formy džiudžicu.

## Externé odkazy
* Koryu.com
* Nihon Kobudo Kyokaï
* KoryuWeb

Kategória:Bojové umenia
Memel

**Memel** môže byť:
* nemecký názov mesta Klaipėda, pozri Klaipėda
* nemecký názov rieky Neman, pozri Neman (rieka)
* nemecký názov hradu Klaipėda, pozri Hrad Klaipėda
* Oblasť Memelu (časť bývalého Východného Pruska, ktorá pripadla Litve)
* okres Nemeckej ríše v rokoch 1818 - 1944, pozri Memel (okres)
* dedina v Južnej Afrike, pozri Memel (Južná Afrika)
* bývalé meno lode Ivan Sečenov, pozri Ivan Sečenov (loď)
* planétka, pozri 40092 Memel
*priezvisko:
**Dieter Memel
**Jana Sue Memelová
Elektrin komplex

**Elektrin komplex** je názov, ktorý dal Carl Gustav Jung latentnému erotickému vzťahu dievčaťa k otcovi, opísanému už Sigmundom Freudom ako ženský Oidipov komplex. Je to túžba dievčaťa po telesnej láske otcovej a nenávisť voči matke s prianím ju odstrániť. Pomenovanie pochádza z príbehu o Elektre od Sofokla.

Kategória:Psychológia
Konštantán

**Konštantán** je zliatina kovov Ni 40% - Cu 58% - Mn 2%, ktorá má elektrický odpor veľmi málo závislý od teploty. Používa sa na výrobu termočlánkov a zrkadloviny.

Kategória:Zliatiny niklu
Kategória:Zliatiny medi
Kategória:Zliatiny mangánu
Druskininkai

**Druskininkai** () sú malé liečebné kúpele, ktoré sa nachádzajú na juhu Litvy, 130 km od Vilniusu. Mesto je známe svojimi minerálnymi zdrojmi a bahennými kúpeľmi.

## Pamätihodnosti mesta
V meste sa nachádza Drusnikaiský park, ktorý je známy svojimi zbierkami z obdobia socialistického realizmu.

## Iné projekty
 


Kategória:Mestá v Litve
Kategória:Kúpele
Wolfgang Schüssel

**Wolfgang Schüssel** (* 7. jún 1945, Viedeň) je rakúsky politik, ktorý bol od februára 2000 do januára 2007 rakúskym kancelárom, predtým pôsobil tiež ako minister zahraničných vecí. Od roku 1995 do roku 2007 bol predsedom Rakúskej ľudovej strany (ÖVP). Ako kancelár bol známy ako aktívny reformátor, zároveň boli obe jeho vlády spočiatku kritizované pre koaličnú spoluprácu s pravicovou Slobodnou stranou Rakúska (FPÖ) v čase, keď jej predsedal Jörg Haider. Po skončení mandátu premiéra pôsobil ako poslanec v Národnej rade. V roku 2011 odišiel z aktívnej politiky. Od roku 2018 pôsobí v dozornej rade ruského telekomunikačného koncernu MTS.

## Referencie


## Iné projekty
 

Kategória:Osobnosti z Viedne
Kategória:Kancelári Rakúska
Kategória:Rakúski ministri
Kategória:Ministri zahraničných vecí Rakúska
Kategória:Politici ÖVP
Kategória:Nositelia veľkokríža Radu za zásluhy Poľskej republiky
Kategória:Rytieri veľkokríža Radu Izabely Katolíckej
Kategória:Nositelia Záslužného radu Maďarskej republiky
Stridsvagn 103

**Stridsvagn 103** alebo **Strv 103** či **S-tank**, bol v 60. a 70. rokoch 20. storočia  hlavným bojovým tankom švédskej armády. Je známy predovšetkým svojou nekonvenčnou konštrukciou bez veže. Absencia štandardnej veže preto vyžadovala pohybovať celým tankom pri mierení jeho hlavnou zbraňou - 105 mm delom. Výhodou ale bola veľmi nízka výška tanku, ktorá bola vhodná predovšetkým k obrane. 

Aj keď tanky Strv 103 tvorili hlavnú časť švédskych obrnených jednotiek, dnes už sú nepoužívané. Po náročnom výbere boli Strv 103 v švédskej armáde nahradené omnoho univerzálnejším nemeckým tankom Leopard 2A5.

## Iné projekty

Kategória:Švédske tanky
Kategória:Hlavné bojové tanky
Kategória:Obojživelné tanky
Screamo

**Screamo** je hudobný žáner, ktorý sa vyvinul z ema a hardcore punku na začiatku 90. rokov. V zásade by mohli termíny emo a *screamo* znamenať obdobný štýl hudby, ktorý sa zmenil vývojom hudobných skupín a fanúšikovskej základne. 

Charakteristickým pre tento žáner je niekedy až chaotické kolísanie zvuku hudby od hlučnej do tichej fázy s rýchle utíchajúcimi harmonizovanými gitarovými rífmi a mihotavými melodickými prechodmi so šialene drsným krikom, až revom s rozhnevanými, abstraktnými, sebapozorujúcimi textami piesní. Technicky sú hudobné produkcie jednoduché, výnimočne rázne a živé vystúpenia. Skupiny hrajúce v štýle screamo sa snažia prekryť spev inými nástrojmi, využívajú kolísavý priebeh, dynamické a časové zmeny, ktoré bývajú často pomalšie a tichšie v porovnaní s inými žánrami, s tendenciou pokračovať v kriku aj v týchto hudobne odľahčených fázach.

## Pozri aj
* emo

Kategória:Hardcore punk
Kategória:Emo
Krovky (entomológia)

[náhľad|Krovky [chrúst obyčajný|chrústa obyčajného]]
**Krovky** alebo **elytry** () sú predné (premenené) krídla u chrobákov, ktoré prekrývajú zadohruď a zadné blanité krídla. Pevnosť kroviek spôsobuje prítomnosť chitínu, ktorý ich vystužuje. U niektorých druhov chrobákov môžu krovky druhotne vymiznúť, prípadne u iných druhov zasa zrastú, takže tieto chrobáky potom nemôžu lietať (napr. bystrušky – *[[Carabidae]]*).

Kategória:Anatómia hmyzu
Typ 95 Ha-Go

**Typ 95 Ha-Go** bol japonský ľahký tank používaný v druhej svetovej vojne. 

Prototyp tejto úplne novej konštrukcie japonského stroja bol vyrobený v roku 1934. Tank mal zváranú a nitovanú konštrukciu. Jeho posádku tvorili traja muži. Sériovo sa začal vyrábať v roku 1936. Podľa skúseností z čínskych bojových línií bol tento tank postupne modernizovaný. Niekoľko tankov bolo vyzbrojených kanónom kalibru 47&nbsp;mm, dokonca došlo k osadeniu druhým kanónom kalibru 37&nbsp;mm namiesto guľometu. Do roku 1943 bolo vyrobených 2&nbsp;093 kusov ľahkých tankov Typ 95 Ha-Go.

## Iné projekty

Kategória:Japonské tanky
Kategória:Ľahké tanky
PT-76

**PT-76** známy tiež pod označením Objekt 740 je sovietsky obojživelný tank, ktorý sa začal používať začiatkom 50. rokov a čoskoro sa stal štandardným prieskumným strojom Sovietskej armády ako aj vojsk ďalších krajín Varšavskej zlmuvy. Bol taktiež exportovaný do 25 spriatelených krajín. Označenie PT je skratka pre ruský výraz Plavajuščij tank (Плавающий Танк, plávajúci tank).

## Vznik a vývoj

PT-76, ako bol označený (plávajúci tank), sa prvýkrát objavil v roku 1952. Mal zváranú korbu a maximálna hrúbka panciera činila iba 14 mm na bokoch a 11 mm na čele korby i veže, takže bol zraniteľný paľbou z malorážových kanónov a dokonca i veľkorážových guľometov. Tank mal trojčlennú osádku a bol vyzbrojený 76,2mm kanónom D-56, vyvinutý pôvodne pre T-34/76. PT-76 vážil iba 14 ton a jeho 240k motor (ktorý vznikol rozrezaním pohonnej jednotky T-54 napol) mu umožňoval najvyššiu rýchlosť 44 km/h na suchu a 10 km/h na vode. Rovnako ako si francúzsky AMX-13 obľúbili menšie štáty, ktoré si nemohli dovoliť obrnené vojská vyzbrojené ťažšími, a teda drahšími vozidlami. PT-76 sa rozšíril u menších satelitov Sovietskeho zväzu. Bol to jediný tank, s ktorým sa americké vojská stretli vo väčšom počte vo  Vietname, a ukázal sa veľmi zraniteľným nielen zo strany výkonnejších vozidiel, ale i pechotnými protitankovými zbraňami.

Rovnako ako v prípade AMX-13 bol tiež podvozok PT-76 využívaný pre množstvo účelov, ako na bojisku, tak i v tyle. Poslúžil ako základ pre obrnený transportér BTR-50 i pre bojové vozidlo pechoty BMP; bol použitý ako strojový spodok výsadkového protitankového samohybného dela ASU-85 i obávaného samohybného protivzdušného systému ZSU-23-4 s 23mm štvorkanónom; slúžil ako samohybné odpaľovacie zariadenie rakiet „zem-zem“ typu Frog 2 a 4 ako aj striel „zem-vzduch“ typu 2K12 Kub (*SA-6 Gainful*) a bol tiež základom 122mm SHD a množstva transportných vozidiel. 

Modifikácie tankov PT-76 sa počas rokov obmedzovali len na hlavnú výzbroj. Všetky PT-76 Sovietskej armády a ďalších členov Varšavskej zmluvy boli dodatočne prezbrojené modernizovaným kanónom DT-56M, stabilizovaný v oboch rovinách a doplnený pohlcovačom spalín.

## Iné projekty
 

## Externé odkazy
* FAS.org - PT-76 (anglicky) 
* Light Tank PT-76 (anglicky) 

Kategória:Sovietske tanky
Kategória:Ľahké tanky
Kategória:Obojživelné tanky
Mark I (tank)

**Mark I** bol britský tank z 1. svetovej vojny. Prvýkrát bol nasadený v bitke na Somme v roku 1916. Tanky boli rozdelené na „mužské“ (Male), ktoré boli vyzbrojené kanónmi a guľometmi, a „ženské“ (Female), ktoré boli vyzbrojené výhradne guľometmi.

Postupne boli do výzbroje britskej armády zavádzané variácie tankov **Mark II** až **Mark V**, ktoré sa od prvého typu výrazne nelíšili.

## Iné projekty

Kategória:Britské tanky
Kategória:Hlavné bojové tanky
Kategória:Tanky prvej svetovej vojny
Cromwell (tank)

**Cromwell** bol rad britských tankov používaných počas druhej svetovej vojny. Na fronty druhej svetovej vojny však prišiel príliš neskoro, navyše ho palebnou silou a pancierovaním prevyšovali modernejšie nemecké tanky Tiger a Panther. Modernizáciou tankov Cromwell s vysokorýchlostným 77 mm HV kanónom Ordnance QF 17 vznikol typ Comet.

Tanky Cromwell používala v bojoch na západnom fronte tiež Československá samostatná obrnená brigáda, ktorá s nimi v máji roku 1945 dorazila do Česko-Slovenska.

## Iné projekty

Kategória:Britské tanky
Kategória:Stredné tanky
Kategória:Tanky druhej svetovej vojny
7TP

**7TP** bol poľský ľahký tank používaný počas druhej svetovej vojny. Vznikol úpravou britského tanku Vickers Mark E podobne ako sovietsky T-26. Tank prekonával nemecké typy PzKpfw I ako aj PzKpfw II. Tento tank z Poľska sa trochu podobal aj na Sovietské tanky T-70 a T-60. Nasadili ho pri útokoch Nemecka na Poľsko ktoré si chcelo Poľsko podmaniť. Prvý prototyp tanku 7TP prešiel skúškami vo februári 1937 a bola  uskutočnená jeho sériová výroba a do septembra roku 1939 sa vyrobilo až 110 týchto tankov. Tento tank mal nabíjača a vodiča a taktiež strelca a veliteľa. Tank 7TP bol vyrobený aj v dvojvežovej verzii. Kapacita munície je 140 nábojov. Výkon motora bol 130 konských síl.
## Iné projekty

Kategória:Poľské tanky
Kategória:Ľahké tanky
Kategória:Tanky druhej svetovej vojny
Infantry Tank Mark II

**Pechotný tank A12 Mk II Matilda** bol britský tank používaný na začiatku druhej svetovej vojny. 

Po tom, čo sa prestal používať jeho predchodca pechotný tank A11 Mk I Matilda, sa označenie *Matilda II* nepoužívalo a tanku hovorili jednoducho Matilda.

Tank vznikol vývojom z typu A11 Mk I Matilda v roku 1937. Bol určený pre priamu podporu pechoty a stavaný podľa vzoru francúzskych tankov. Sériová výroba sa začala v roku 1938 a trvala do roku 1940. Tanky boli nasadené v rámci Britského expedičného zboru vo Francúzsku, kde bola väčšina nasadených strojov zničená. Neskôr boli tanky nasadené v Severnej Afrike. V rámci zmluvy Lend-Lease boli stroje dodávané aj do ZSSR.

## Iné projekty
 

Kategória:Britské tanky
Kategória:Pechotné tanky
Kategória:Tanky druhej svetovej vojny
Kategória:Tanky medzivojnového obdobia
A7V

**Sturmpanzerwagen A7V** bol nemecký tank zavedený v roku 1918 na konci prvej svetovej vojny. Bol to jediný tank, ktorý operačne používala počas vojny nemecká armáda. Ich výroba začala až v polovici roku 1917, pričom bolo vyrobených iba 20 kusov. Navyše tanky A7V boli kolosy so šesťnásťčlennými posádkami, čo bolo v praktickom boji problematické. Nemecká armáda tak bojovala väčším počtom tankov ukoristených, než vlastných.

Výhodou bolo silné pancierovanie a rýchlosť vyššia ako pri tankoch krajín Dohody.

## Dizajn
A7V bol 7,34 metrov dlhý a 3 metre široký. Maximálna výška bola 3,3 metra. Tank mal 20 mm oceľového plechu po bokoch, 30 mm vpredu a 10 mm na streche; oceľ však nebola tvrdená pancierovým plechom, čo znižovalo jeho účinnosť. Stačilo na zastavenie paľby z guľometov a pušiek, nie však nábojov väčšieho kalibru.Posádku oficiálne tvorilo najmenej 17 vojakov a jeden dôstojník: veliteľ (dôstojník, zvyčajne poručík), vodič, mechanik, mechanik/signalista, 12 pešiakov (šesť guľometov, šesť nabíjačov) a dvaja delostrelci (hlavný strelec a nabíjač). A7V často išli do akcie až s 25 mužmi na palube.
náhľad|Dizajn tanku

## Iné projekty
 

Kategória:Nemecké tanky
Kategória:Tanky prvej svetovej vojny
M3 Lee

**M3 General Lee**, v britských službách známy ako **M3 General Grant**, bol americký stredný tank používaný počas druhej svetovej vojny.

## Vznik a vývoj
Tank vznikol v chvate, ako odpoveď na úspechy nemeckých tankov v bojoch v západnej Európe v roku 1940. Konštrukcia bola kompromisom medzi požiadavkami pechoty, ktorá na stroji nepotrebovala kanón silnejší ako 37 mm a jazdectva, ktoré uznalo potrebu inštalácie 75 mm kanóna pre boj proti nepriateľským tankom. Nový typ skonštruovaný na základe tanku M2 mal preto vo veži 37 mm kanón a v pravej časti korby mal inštalované 75 mm delo. Bolo jasné, že toto je len dočasné riešenie a americké firmy pracovali aj na projekte modernejšieho tanku M4 Sherman.

V roku 1940 si objednala upravené tanky M3 britská nákupná komisia, ktorá hľadala rýchlu náhradu za stroje stratené v bojoch vo Francúzsku. Upravené tanky M3 mali zmenenú konštrukciu veže, ktorá nemala veliteľskú kupolu a mala rádiostanicu, ubudol aj jeden člen posádky. Táto verzia bola pomenovaná General Grant podľa generála Ulyssesa S. Granta.

Američania na základe bojových skúseností stroje priebežne modernizovali. Objavili sa ďalšie verzie M3A1 s upravenou korbou, M3A2, ktorý bol vyrábaný zváraním, M3A3 s dieslovým motorom atď. Významné tiež boli ďalšie modifikácie vozidla ako bola 105 mm samohybná húfnica M7 Priest, alebo 155 mm húfnica M12. 

Do decembra 1942 kedy sa výroba tankov M3 zastavila bolo postavených celkovo 6258 ks.

## Nasadenie
Do bojov sa tieto tanky dostali v máji roku 1942, kedy ich britská armáda nasadila v severnej Afrike počas bitky o Gazalu. Pre nemecký Afrikakorps bolo ich nasadenie veľmi nečakané. Granty boli pomerne dobre pancierované a ich 75 mm kanón bol schopný zlikvidovať väčšinu nemeckých obrnencov na bojisku. Týmto tankmi bola vyzbrojená aj americká 1. tanková divízia nasadená na severoafrickom bojisku. No ich nadradenosť netrvala dlho, Nemci čoskoro prišli s novými verziami tankov Pz IV s dlhým 75 kanónom a neskôr dokonca s tankom Tiger s 88 mm kanónom. Od jari roku 1943 boli tanky M3 na európskom bojisku nahrázané novými tankmi Sherman.

Asi 1300 tankov M3 sa dostal pomocou zmluvy lend-lease do ZSSR, kde boli všeobecne sovietskymi posádkami veľmi nepopulárne a prezývané „rakva siedmich bratov“. Ich chabé výsledky boli zapríčinené najmä preto, že sa dostali do najťažších tankových bojov, na ktoré neboli všeobecne veľmi vhodné. Niekoľko strojov bolo použitých počas Petsamo-kirkeneskej operácie v polárnych oblastiach, kde proti nim Nemci nenasadili žiadne tanky.

## Referencie

## Iné projekty

Kategória:Tanky USA
Kategória:Stredné tanky
Krovky

**Krovky** môže byť:
*v entomológii: druh predného páru krídiel istých druhov hmyzu, pozri krovky (entomológia)
*pri vtákoch: skupiny obrysových pier určujúce tvar tela vtáka, pozri krovky (perie)
*v botanike: 
**pri rode Atriplex: 2 zväčšené listence, v ktorých je uzavretá vlastná nažka
**pri rode Rumex: 3 okvetné lístky vnútorného kruhu, ktoré uzatvárajú nažky v čase zrelosti
*druh sladkosti, pozri krovky (jedlo)
M551 Sheridan

**M551 Sheridan** bol americký ľahký tank používaný počas studenej vojny, pomenovaný po generálovi z americkej občianskej vojny Philipovi Sheridanovi. Tank bol skonštruovaný tak, aby ho bolo možne vysadzovať z bežných dopravných lietadiel padákmi a aby bol schopný preplávať rieku. Bol vyzbrojený technicky pokročilým ale nedokonalým kanónom M81 kalibru 152 mm, ktorý mohol strieľať konvenčnú muníciu ako aj riadené protitankové strely MGM-51 Shillelagh. Do výzbroje americkej armády bol zavedený v roku 1966. Zo služby bol stiahnutý v roku 1996.

## Iné projekty

Kategória:Tanky USA
Kategória:Ľahké tanky
Kategória:Obojživelné tanky
Luc Robitaille

**Luc Robitaille** (* 17. február 1966) je bývalý kanadský hokejista. Počas jeho dvadsať ročnej kariéry hral za Los Angeles Kings (v troch rôznych etapách), New York Rangers, Detroit Red Wings a Pittsburgh Penguins. Robitaille skončil s aktívnou činnosťou ako najlepší strelec v pozícií ľavého krídelníka v  NHL a strelil najviac gólov za Los Angeles Kings v histórii klubu.

V roku 2006 sa stal prezidentom Omaha Lancers v United States Hockey League - juniorskej lige v Spojených štátoch.* V roku 2009 bol Robitaille uvedený do Hokejovej siene slávy, čo je jedno z najvyšších vyznamenaní, aké môže hokejista dostať. Od roku 2007 je prezidentom klubu Los Angeles Kings.

Každoročne sa v QMJHL udeľuje trofej Luc Robitaille Trophy, ktorá je určená pre hráčov, ktorý nastrieľa najviac gólov v sezóne.

## Úspechy
*Calder Memorial Trophy - 1987
*Vymenovaný do NHL All-Rookie Team - 1987
*Účasť  v  8 NHL All-Star zápasoch - 1987, 1988, 1989, 1990, 1991, 1992, 1993, 2001
*Lifetime Achievement Award získaná od Aquatic Foundation of Metropolitan Los Angeles 6/8/06
*2007 Great Ones Award získaná od Jim Murray Memorial Foundation

## Referencie
  

## Externé odkazy
* 

Kategória:Narodenia v 1966
Kategória:Kanadskí hokejisti
Kategória:Hráči Los Angeles Kings
Kategória:Hráči New York Rangers
Kategória:Hráči Detroit Red Wings
Kategória:Hráči Pittsburgh Penguins
Kategória:Víťazi Stanleyho pohára
Kategória:Hokejisti draftovaní klubom Los Angeles Kings
Kategória:Účastníci MS v hokeji 1994
Kategória:Majstri sveta v ľadovom hokeji
Kategória:Osobnosti z Montrealu
Dark Age of Camelot

**Dark Age of Camelot** je MMORPG z roku 2001 od spoločnosti Mythic Entertainment (v súčasnosti EA Mythic), ktorá ako prvá v žánri masívnych multiplayer online RPG zaviedla pojem RvR (realm vs realm) combat. 

Hra je zasadená do stredoveku, kde proti sebe bojujú v nikdy nekončiacom súboji 3 kráľovstvá: 
**Albion* (krajina na základe legiend o kráľovi Artušovi) 
**Hibernia* (svet z keltskej mytológie)
**Midgard* (krajina snehu inšpirovaná severskou mytológiou)

## Externé odkazy
* http://www.darkageofcamelot.com  - oficiálna stránka

Kategória:MMORPG
Kategória:Počítačové hry z 2001
Kategória:Hry pre Windows
Kategória:Webové hry
Kategória:Počítačové hry
Autoamerican

***Autoamerican*** je piaty štúdiový album americkej New Wave skupiny Blondie.

## Zoznam skladieb
# „Europa“ (Chris Stein) – 3:31
# „Live It Up“ (Chris Stein) – 4:09
# „Here's Looking At You“ (Debbie Harry & Chris Stein) – 2:58
# „The Tide Is High“ (J. Holt) – 4:39
# „Angels On The Balcony“ (Laura Davis & Jimmy Destri) – 3:47
# „Go Through It“ (Debbie Harry & Chris Stein) – 2:40
# „Do The Dark“ (Jimmy Destri) – 3:51
# „Rapture“ (Chris Stein & Debbie Harry) – 6:30
# „Faces“ (Debbie Harry) – 3:51
# „T-Birds“ (Nigel Harrison & Debbie Harry) – 3:56
# „Walk Like Me“ (Jimmy Destri) – 3:44
# „Follow Me“ (Lerner & Loewe) – 3:01

Kategória:Hudobné albumy Blondie
Kategória:Hudobné albumy z 1980
Bring Me the Horizon

thumb|right|Oliver Sykes

**Bring Me the Horizon** (**BMTH**) je názov britskej metalcorovej (v začiatkoch deathcorovej) skupiny. Kapela bola založená 27. mája 2004 v anglickom Sheffielde. Názov skupiny pochádza z dialógu filmu *[[Piráti Karibiku]]*, v ktorom Jack Sparrow spomína "Now, Bring Me That Horizon".

BMTH vydali 6 štúdiových albumov na ktorých ukázala progres od deathcoru až po metalcore a využitie väčšieho množstva elektroniky na albume Sempiternal, ktorú zaobstaral najnovší člen kapely Jordan Fish.

Bring Me the Horizon odohrali turné spolu s Lostprophets, The Blackout; Killswitch Engage a s The Haunted. V októbri a decembri 2007 odohrali turné po USA, Austrálii a Veľkej Británii a 3. februára 2008 v Moskve.

Od roku 2014 s nimi naživo hrá aj John Jones na rytmickej gitare, po odchode Fisha z kapely prevzal povinnosti sprievodných vokálov.

Dňa 22. 12. 2023 z kapely po 11 rokoch odišiel klávesák Jordan Fish, ktorý pokračuje v kariére ako producent. 

## Diskografia
### EP
* The Bedroom Sessions (2004)
*This Is What The Edge Of Your Seat Was Made For (2005) – (remastrovaná edícia vyšla v roku 2006)
*Music to listen to~dance to~blaze to~pray to~feed to~sleep to~talk to~grind to~trip to~breathe to~help to~hurt to~scroll to~roll to~love to~hate to~learn Too~plot to~play to~be to~feel to~breed to~sweat to~dream to~hide to~live to~die to~GO TO (2019)
*Post Human: Survival Horror (2020)
*Post Human: NeX GEn (2024)

### Štúdiové albumy
* Count Your Blessings (2006)
* Suicide Season (2008)
* There Is a Hell, Believe Me I've Seen It. There Is a Heaven, Let's Keep It a Secret  (2010)
* Sempiternal (2013)
* That's the Spirit (2015)
*Amo (2019)
*Post Human: NeX GEn (2024)

### Single
* "Traitors Never Play Hangman"
* "Pray for Plagues"
* "For Stevie Wonder's Eyes Only (Braille)"
* "The Comedown"
* "Chelsea Smile"
* "Diamonds Aren't Forever"
* "The Sadness Will Never End"
* "It Never Ends"
* "Anthem"
* "Blessed with a Curse"
* "Visions"
* "Alligator Blood"
* "Shadow Moses"
* "Sleepwalking"
* "Drown"
* "Happy Song"
* "Throne"
* "True Friends"
* "Follow You"
* "Avalanche"
* "Oh no"
* "Mantra"
* "Wonderful life"
* "Medicine"
* "Mother Tongue"
* "Nihilist Blues"
* "Sugar Honey Ice & Tea"
* "In The Dark"
* "Ludens"
*"Parasite Eve"
*"Obey"
*"Teardrops"
*"DiE4u"
*"sTraNgeRs"
*"LosT"
*"AmEN"
*"DArkSide"
*"Kool-Aid"

## Členovia skupiny
* Lee Malia - sólová gitara (od 2004), rytmická gitara (od 2012)
* Oliver Sykes - spev a screaming (od 2004), klávesy, programovanie(2004-2012)
*Matt Kean - basgitara (od 2004)
*Matt Nicholls - bicie, perkusie (od 2004) 

## Bývalí členovia
* Jona Weihofen - rytmická gitara, klávesy, programovanie, sprievodné vokály (2009-2013)
* Curtis Ward -  rytmická gitara (2004-2009)
* Jordan Fish - klávesy, perkusie, programovanie, sprievodné vokály (2012-2023)

## Referencie

## Iné projekty

## Externé odkazy
* oficiálna stránka skupiny 
* MySpace skupiny

Kategória:Britské heavymetalové hudobné skupiny
Kategória:Metalcorové hudobné skupiny
Kategória:Deathcorové hudobné skupiny
Kategória:Thrashmetalové hudobné skupiny
Kategória:Držitelia ceny Kerrang! Award
Devon Murray

**Devon Michael Murray** (* 28. október 1988, Maynooth, Írsko) je írsky herec známy predovšetkým ako postava Seamusa Finnigana z filmovej série Harry Potter.

## Životopis
Devon je jedináčik, narodil sa Michaelovi a Fidelme Murrayovcom. V šiestich rokoch uspel v národnej talentovej súťaži a pripojil sa k školskému divadlu Billie Barry, okiaľ sa dostal do Národnej školy múzických umení. 

Devon sa tiež venuje jazdectvu, kde súťaží v exhibičných skokoch v celom Írsku. Vlastní 6 koní: Mini, Ashes, Jessie, Flex, Rosie, Max. Ďalej sa venuje motokrosu a s priateľmi rád počúva hudbu a hrá hry na počítači. Mimo iného má aj troch psov, a to Stinga, Macken a Darragh. 

## Filmografia
* 1993 - *This is My Father*
* 1999 - *Angela's Ashes*
* 2000 - *Včerajšie deti*
* 2001 - *[[Harry Potter a Kameň mudrcov (film)|Harry Potter a Kameň mudrcov]]*
* 2002 - *[[Harry Potter a Tajomná komnata (film)]]*
* 2004 - *[[Harry Potter a Väzeň z Azkabanu (film)|Harry Potter a Väzeň z Azkabanu]]*
* 2005 - *[[Harry Potter a Ohnivá čaša (film)|Harry Potter a Ohnivá čaša]]*
* 2007 - *[[Harry Potter a Fénixov rád (film)|Harry Potter a Fénixov rád]]*
* 2011 - *[[Harry Potter a Dary smrti (film)|Harry Potter a Dary smrti]]*

## Externé odkazy
*devonmurray.net 

Kategória:Írski filmoví herci
Kategória:Írski televízni herci
Kategória:Detskí herci
Kategória:Herci zo série Harry Potter
Fresh Fruit for Rotting Vegetables

***Fresh Fruit for Rotting Vegetables*** je debutový album od Dead Kennedys, vydaný Cherry Red Records v roku 1980.

## Zoznam skladieb
# „Kill the Poor“ – 3:07  (Jello Biafra/East Bay Ray)
# „Forward to Death“ – 1:23 (6025)
# „When Ya Get Drafted“ – 1:23 (Jello Biafra)
# „Let's Lynch the Landlord“ – 2:13 (Jello Biafra)
# „Drug Me“ – 1:56 (Jello Biafra)
# „Your Emotions“ – 1:20 (East Bay Ray)
# „Chemical Warfare“ – 2:58 (Jello Biafra)
# „California Über Alles“ – 3:03 (Jello Biafra and John Greenway)
# „I Kill Children“ – 2:04 (Jello Biafra)
# „Stealing People's Mail“ – 1:34 (Jello Biafra)
# „Funland at the Beach“ – 1:49 (Jello Biafra)
# „Ill in the Head“ – 2:46 (6025/Jello Biafra)
# „Holiday in Cambodia“ – 4:37 (Dead Kennedys)
# „Viva Las Vegas“ – 2:42 (Doc Pomus and Mort Shuman)

## Výroba albumu
* Jello Biafra - spev, predloha
* East Bay Ray - gitara, producent
* Klaus Flouride - basová gitara, vokály
* Ted - bicie
* 6025 - druhá gitara v skladbe "Ill in the Head"
* Paul Roessler - klávesy
* Ninotchka - klávesy, vokály
* Dirk Dirksen - vokály
* Bobby Unrest - vokály
* Michael Synder - vokály
* Bruce Claderwood - vokály
* Barbara Hellbent - vokály
* HyJean - vokály
* Curt - vokály
* Chi Chi - vokály
* Norm - producent
* Oliver Dicicco - technik, mixáž
* Annie Horwood - predloha
* Winston Smith - predloha

Kategória:Albumy Dead Kennedys
Kategória:Debutové albumy
Kategória:Hudobné albumy z 1980
Plastic Surgery Disasters

***Plastic Surgery Disasters*** je druhý album od Dead Kennedys, vydaný Alternative Tentacles v roku 1982.

## Skladby
# „Government Flu“ (Jello Biafra) – 2:59
# „Terminal Preppie“ (Jello Biafra) – 1:30 
# „Trust Your Mechanic“ (Jello Biafra) – 2:55 
# „Well Paid Scientist“ (Jello Biafra) – 2:21 
# „Buzzbomb“ (Jello Biafra/East Bay Ray) – 2:21
# „Forest Fire“ (Jello Biafra) – 2:22
# „Halloween“ (Dead Kennedys) – 3:35
# „Winnebago Warrior“ (Dead Kennedys) – 2:09
# „Riot“ (Dead Kennedys) – 5:57
# „Bleed for Me“ (Dead Kennedys) – 3:24
# „I Am the Owl“ (Dead Kennedys) – 4:51
# „Dead End“ – (East Bay Ray) 3:56
# „Moon Over Marin“ (Jello Biafra/East Bay Ray) – 4:29

Kategória:Albumy Dead Kennedys
Kategória:Hudobné albumy z 1982
Frankenchrist

***Frankenchrist*** je tretí album od Dead Kennedys, vydaný Alternative Tentacles v roku 1985.

Názov albumu Frankenchrist je vytvorený spojením častí slov Frankenstein, čo bola umelo vytvorená ľudská príšera z románu Mary Shelleyovej a Christus, čo je meno Ježiša Krista. Umelo vytvorené slovo Frankenchrist vyjadruje spasiteľa, ktorý však má vlastnosti ľudskej príšery. Dovnútra albumu bol vložený plagát H.R.Gigera (okrem iného autor postavy Votrelca z rovnomenného hororu) s názvom Penis Landscape (Work 219: Landscape XX) vytvorený v roku 1973. Plagát zobrazoval rad penisov a vagín. Za šírenie materiálu nevhodného pre neplnoletých bola skupina kvôli tomuto plagátu postavená pred súd. Aj keď skupina súdny spor vyhrala, viedol tento nakoniec k jej rozpadu v roku 1986.

## Skladby albumu
# „Soup Is Good Food“ – 4:18 (Jello Biafra/Dead Kennedys)
# „Hellnation“ – 2:22 (D.H. Peligro)
# „This Could Be Anywhere (This Could Be Everywhere)“ – 5:24 (Jello Biafra/Dead Kennedys)
# „A Growing Boy Needs His Lunch“ – 5:50 (Jello Biafra/Dead Kennedys)
# „Chicken Farm“ – 5:06 (Jello Biafra/Dead Kennedys)
# „Jock-O-Rama (Invasion Of The Beef Patrol)“ – 4:06 (Jello Biafra)
# „Goons Of Hazzard“ – 4:25 (Jello Biafra/East Bay Ray)
# „M.T.V. − Get Off The Air“ – 3:37 (Jello Biafra)
# „At My Job“ – 3:41 (East Bay Ray)
# „Stars And Stripes Of Corruption“ – 6:23 (Jello Biafra/Dead Kennedys)

Kategória:Albumy Dead Kennedys
Kategória:Hudobné albumy z 1985
Bedtime for Democracy

***Bedtime For Democracy*** je štvrtý album od Dead Kennedys, vydaný Alternative Tentacles v roku 1986.

## Skladby
# „Take This Job and Shove It“ – 1:25 (David Allan Coe)
# „Hop with the Jet Set“ – 2:07 (Jello Biafra)
# „Dear Abby“ – 1:09 (Jello Biafra)
# „Rambozo the Clown“ – 2:25  (Jello Biafra)
# „Fleshdunce“ – 1:29 (Jello Biafra)
# „The Great Wall“ – 1:32 (Jello Biafra)
# „Shrink“ – 1:44 (Jello Biafra)
# „Triumph of the Swill“ – 2:17 (Jello Biafra)
# „Macho Insecurity“ – 1:30 (Jello Biafra)
# „I Spy“ – 2:30 (D.H. Peligro)
# „Cesspools in Eden“ – 5:56 (Jello Biafra/Dead Kennedys)
# „One-Way Ticket to Pluto“ – 1:38 (Jello Biafra)
# „Do the Slag“ – 1:36 (East Bay Ray) 
# „A Commercial“ – 1:33 (Jello Biafra)
# „Gone with My Wind“ – 1:43 (Jello Biafra)
# „Anarchy for Sale“ – 1:18 (Jello Biafra)
# „Chickenshit Conformist“ – 5:58 (Jello Biafra)
# „Where Do Ya Draw the Line“ – 2:39 (Jello BIafra)
# „Potshot Heard 'Round the World“ – 2:10 (Jello Biafra/East Bay Ray)
# „D.M.S.O.“ – 2:09 (Jello Biafra/Dead Kennedys)
# „Lie Detector“ – 3:43 (Jello Biafra/East Bay Ray)

Kategória:Albumy Dead Kennedys
Kategória:Hudobné albumy z 1986
Stridsvagn

**Stridsvagn** ( môže byť viacero tankov švédskej výroby alebo švédskych variantov zahraničných tankov:
* Stridsvagn m/41
* Stridsvagn 81, 101, 102, 104, švédske varianty britského tanku Centurion, pozri Centurion
* Stridsvagn 74
* Stridsvagn 103
Smith & Wesson Model 500

**Model 500 Revolver** je päťranový, double-action revolver vyrábaný firmou Smith & Wesson, strieľajúci nábojom .500 S&W Magnum, postavený na ráme veľkosti X.

Shooting Times píše: *Model 500 od Smith & Wesson je najväčší, najťažší, najsilnejší sériovo vyrábaný  double-action revolver na svete.*  Náboj .500 Smith & Wesson Magnum dosahuje veľmi vysoké výkony - pri hmotnosti 440 grains (28.5 g) má úsťovú energiu 3.5 kJ, rovnajúcu sa sile guľovníc .30-06 Springfield, .308 Winchester alebo 7x64.
Všetky varianty (okrem 500ES), majú kompenzátor (úsťovú brzdu), na zmiernenie veľkého spätného rázu.

## Varianty
Stránka výrobcu spomína 6 verzií líšiacich sa najmä dĺžkou hlavne niekoľkými ďalšími odlišnosťami napr. prítomnosťou kompenzátora :
* štandardný Model 500 s 8 3/8 in () hlavňou, hmotnosť , (existujú 2 varianty, odlišujú sa možnosťou výmeny kompenzátora)
* 500S (Short), 4 in () hlaveň , (existujú 2 varianty)
* 500H (Hunter), predĺžená 10,5 in () hlaveň, hmotnosť 
* 500ES (Emergency Survival Kit), 2 3/4 in () hlaveň (nemá kompenzátor)
* ďalšie varianty dĺžky hlavne sú:
** 7 1/2 in ()
** 6 1/2 in ()

[náhľad|250px|Model 500S (4[Palec (jednotka dĺžky)|″ hlaveň)]]
[náhľad|250px|Model 500 a [Colt M1911]]
náhľad|250px|detail úsťovej brzdy
náhľad|250px|masívny záblesk počas nočnej streľby

## Použitie
Ako osobná zbraň je príliš veľký a ťažký, takže je použiteľný na streľbu na siluety a Spojených štátoch je možné aj použitie ako loveckej zbrane napr. na lov medveďov - najmä verzia 500H, údajne s ňou bol ulovený aj slon.

## Kritika
Violence Policy Center (policajné centrum pre násilie) uverejnilo správu venujúcu sa Modelu 500, v ktorej ho nazvali „vest-buster“, čím chceli zdôrazniť jeho vysokú šancu prestreliť nepriestrelné vesty.

## Zaujímavosť
Počas IWA (Internationale Waffenausstellung = Medzinárodná výstava zbraní) v roku 2003 jeden z vystavovateľov na otázku *Kto to kúpi?* odpovedal: *Je veľa ľudí, ktorí chcú držať v rukách poriadnu  zbraň.*

## Poznámky


## Referencie


## Pozri aj
* kaliber .50
* .500 S&W Magnum

## Iné projekty
 

## Zdroj
* 

Kategória:Revolvery